2015թ. հոկտեմբերի 17-ին Ստեփանակերտում տեղի է ունեցել «Ազգային վերածնունդ» կուսակցության 4-րդ համագումարը: Խորհրդարանական ընտրությունների նախապատրաստման, քարոզարշավի և արդյունքների մասին զեկուցումով հանդես է եկել կուսակցության նախագահ Հայկ Խանումյանը: Պատվիրակներն անդրադարձել են նախընտրական քարոզարշավի կազմակերպման և անցկացման ընթացքում առաջ եկած խնդիրներին և սխալներին, քննարկել ճնշումներին հակազդելու արդյունավետ մեխանիզմներ: